Invasion of Privacy
Invasion of Privacy – debiutinis amerikiečių reperės Cardi B studijinis albumas, išleistas 2018 m. balandžio 6 d. Jam pristatyti išleisti penki singlai: „Bodak Yellow“, „Bartier Cardi“, „Be Careful“, „I Like It“ ir „Ring“, o dainas kartu atlieka tokie atlikėjai, kaip SZA, 21 Savage ir Bad Bunny. Albumas susilaukė kritikų pripažinimo ir buvo komerciškai sėkmingas visame pasaulyje. Per pirmąją savaitę JAV parduota per 255 tūkstančiai kopijų ir jis debiutavo pirmojoje „Billboard 200“ reitingo vietoje, tampant pirmuoju atlikėjos įrašu, pasiekusiu šią viršūnę. 2023 m. balandžio mėnesio duomenimis, JAV parduota per keturi milijonai kopijų ir albumas tapęs keturiskart platininiu. „Invasion of Privacy“ taip pat pasiekė aukštas daugelio kitų šalių reitingų ietas, tarp jų – ir penktąją Jungtinėje Karalystėje bei 28–ąją Lietuvoje. Žurnalai „Time“ ir „Rolling Stone“ albumui skyrė pirmąsias vietas savo 2018–ųjų geriausių albumų sąrašuose, „Billboard“ – antrąją, o „NME“ – aštuntąją. 2018 m. vykusiuose „Grammy“ apdovanojimuose daina „Bodak Yellow“ nominuota geriausios repo dainos ir geriausio repo atlikimo kategorijose. Sekančiais metais, pats albumas laimėjo apdovanojimą už geriausią repo albumą bei nominuotas metų albumo kategorijoje, daina „I Like It“ – metų įrašo, o „Be Careful“ – geriausio repo atlikimo.